# Zure fitxategiak arakatzea

gThumb abiarazten duzunean, leiho hau azalduko da:

# Leiho nagusia

gThumb arakatzaileak ondoko elementuak dauzka:

# Menu-barra

Menu-barrako menuek gThumb-en erabil ditzakezun komando guztiak dauzkate.

# Tresna-barra

Tresna-barrak menu-barraren bidez erabil ditzakezun komandoetako batzuk izaten ditu. Bereziki, Tresnak botoiak hainbat iruditako batch-prozesurako funtzioak dauzka.

# Kokaleku-barra

Kokaleku-barrak uneko karpetaren edo katalogoaren izena dauka.

# Karpeta-zuhaitza

Karpeta-zuhaitzak fitxategi-sisteman nabigatzeko aukera ematen dizu. Karpeta batean klik eginez gero, karpetako irudiak kargatuko dira arakatzailearen leihoan. Karpeta batean klik bikoitza eginez gero, edo zabaltzailearen gezian klik eginez gero, karpetako azpikarpetak ere zerrendatuko ditu zuhaitzean.

# Arakatzaile-ikuspegia

Arakatzaile-ikuspegiak uneko karpetako edo katalogoko irudiak erakusten ditu. Irudi batean klik bakarra eginez gero, irudi horren informazioaren albo-barra gaituko da. Irudi batean klik bikoitza eginez gero, irudia arakatzaile moduan irekiko da. Saguaren erdiko botoiarekin klik bikoitza eginez gero, berriz, irudia pantaila osoko ikustaile moduan kargatuko da.

# Antolatu botoia

Arakatzaile-ikuspegiaren gainean dagoen 'Antolatu' botoiak aukera ematen dizu irudiak katalogoen arabera taldekatzeko.

# Egoera-barra

Egoera-barran irakur ditzakezu:

uneko karpetako nahiz katalogoko irudien kopurua eta tamaina guztira.

hautatutako irudien kopurua eta tamaina.

unean fokua daukan irudiaren propietate batzuk.

# Informazioaren albo-barra

Irudi bakarra hautatuta dagoenean, informazioaren albo-barrak (karpeta-zuhaitzaren azpian) informazio zehatzagoa bistaratuko du (EXIF edo XMP etiketak, adibidez) hautatutako irudiari buruz.

# Iragazki-barra

Irudiak iragazteko tresna bat hornitzen da arakatzaile-ikuspegiaren azpian. Bistaratutako irudiak iragazteko erabil daiteke. Adibidez, tamaina, data, izen-eredu edo bestelako ezaugarri jakin batzuk dituzten fitxategiak bakarrik agertzeko arakatzailearen ikuspegian.