# Kamera batetik inportatzea

Sistema gehienetan, gThumb-ek automatikoki abiaraziko du inportatzeko elkarrizketa-koadroa, kamera digital bat ordenagailuarekin konektatzean edo argazkiak dituen memoria-txartela txartel-irakurgailuan sartzean. (Hau egiten du x-content/image-dcf eta x-content/image-picturecd MIME moten maneiatzaile lehenetsi gisa erregistratuta dagoelako).

Inportatzeko elkarrizketa-koadroa eskuz abiarazteko, erabili FitxategiaInportatu hemendikGailu aldagarria.

# Inportatzeko elkarrizketa-koadroa

Inportatzeko elkarrizketa-koadroak hautatutako gailuan erabilgarri dauden argazkien koadro txikiak bistaratzen ditu. Erabiltzaileak teklatu normalarekin edo saguarekin hauta ditzake hainbat argazki batera (Ktrl+klik argazki bat gehitzeko hautapenean, edo klik eta sagua arrastatu, nahi diren argazkien gainean). Ez bada argazkirik hautatzen esplizituki, denak inportatuko dira.

Etiketak asozia daitezke inportatutako argazkiekin, koadro txikien leihoaren azpiko Etiketak kontrolaren bidez. Egin klik goitibeherako kontrolean, aurrez definitutako etiketak ikusteko.

Gertaera-izen bat ere asozia diezaiekezu argazkiei. Gertaera-izen hori erabil daiteke azpikarpeta-izen automatikoa sortzeko (data duena, esate baterako), behean deskribatzen den bezala. Esate baterako, oinarrizko helburu-karpeta "/argazkiak" bada, eta "Edurneren ezkontza" sartzen baduzu Gertaera eremuan, azpikarpeta automatikoak sortzea konfigura dezakezu, "/argazkiak/2010-07-31, Edurneren ezkontza".

# Datan oinarritutako azpikarpeta estandarrak

Goian aipatu den bezala, inportatutako argazkien azpikarpetak automatikoki sor daitezke gertaera-izenetan eta datetan oinarrituta. Eginbide hau gaitzeko nahiz desgaitzeko, egin klik helburuko karpeta-izenean, inportatzeko elkarrizketa-koadroan. Horrekin bigarren elkarrizketa-koadro bat irekitzen da, inportazioetarako oinarrizko karpeta hautatu ahal izateko (Helburuko karpeta). Azpikarpeta automatikoak sortzeko, hautatu Azpikarpeta automatikoa.

Bai Fitxategi-data eta bai Uneko data hauta ditzakezu azpikarpeta izendatzeko oinarri gisa. (Fitxategi-datak fitxategi-metadatuan kapsulatutako datak aztertzen ditu, argazkia ateratako data erabakitzeko). Hainbat data-formatu estandar daude erabilgarri (urtea-hilabetea, adibidez). Azpikarpeta bakar gisa kontrol-laukiak kontrolatzen du fitxategi-hierarkia "sakonagoa" dagoen ala ez (adibidez, urtea-hilabetea hierarkiarekin, hileko azpikarpetak dituzten urteko karpetak eduki ditzakezu, edo azpikarpeta guztiak maila berean egon daitezke fitxategi-sisteman, urtea eta izena dutela karpeta-izenean.

Ez da beharrezkoa aurrez definitutako data-formatuak erabiltzea. Formatu pertsonalizatua hautatuz gero, data-kode estandarrak erabil daitezke. Egin klik formatu pertsonalizatuaren eremuaren eskuinaldeko laguntza-ikonoan, formatu-kodeen zerrenda bat lortzeko. "%E" kode bereziak inportatzeko elkarrizketa-koadroa nagusian definitutako Gertaeraren izena kapsulatuko du.

Ikus , data-formatuen kode gehiago lortzeko.

Azpikarpetak izendatzeko modu automatikoa erabiltzen baduzu, inportatzeko elkarrizketa-koadroa nagusiko Helburua eremuak gorriz bistaratuko du karpetaren zati automatikoa. (Datan oinarritutako formatuen kasuan, adibide-datak erakutsiko dira zati gorrian).

# Formatu pertsonalizatuak erabiltzea